Estiška virtuvė
Estiška virtuvė – Estijoje ir estų tarpe paplitusi kulinarinių tradicijų visuma, Estijos nacionalinė virtuvė. Dėl istorinių ryšių ir įtakų ji turi daug panašumų į kitas aplinkinių tautų virtuves ir yra viena iš Rytų Europos virtuvių. Per daugybę amžių daug kitų šį regioną valdžiusių tautų – danai, vokiečiai, švedai, lenkai ir rusai – paliko pėdsaką Estijos virtuvėje. Tradiciniai patiekalai yra marinuotas ungurys, kraujinė dešra bei raugintų kopūstų ir kiaulienos troškinys. Tradiciniu gėrimu Estijoje laikomas garsus likeris Vana Tallinn.